
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra propunerii legislative pentru abrogarea legii nr. 3/1974 privind Legea presei din Republica Socialistă România



Biroul permanent al Camerei Deputaţilor a transmis, cu adresa nr. 51 din 10 februarie 2000, Comisiei pentru drepturile omului, culte şi problemele minorităţilor naţionale, în vederea dezbaterii şi avizării, propunerea legislativă pentru abrogarea legii nr. 3/1974 privind Legea presei din Republica Socialistă România.



În şedinţa din 1 martie 2000, Comisia a analizat propunerea legislativă şi a hotărât, cu majoritate de voturi, să îi acorde aviz favorabil în vederea abrogării parţiale a Legii nr. 3/1974, republicată. Abrogarea integrală a legii menţionate ar duce la un vid legislativ ce s-ar reflecta negativ asupra exercitării unor drepturi de către cetăţeni, precum şi de către ziarişti, nereglementate de alte dispoziţii legale în vigoare.



În acest sens Comisia a considerat necesar să se menţină în vigoare dispoziţiile următoarelor articole: art. 46 care asigură ziariştilor, în întreaga lor activitate, protecţia legii împotriva exercitării unor presiuni şi acţiuni de intimidare asupra lor, art. 63 prin care se asigură păstrarea secretului asupra surselor de informare ce stau la baza materialelor difuzate, art. 72-75 inclusiv referitoare la dreptul la replică asigurat persoanelor ce se consideră lezate prin materialele difuzate etc. Pe lângă aceste articole, Comisia sesizată în fond poate identifica şi alte articole din lege care să fie menţinute în vigoare.

PREŞEDINTE,

Marţian Dan

